CELEX: 62020TN0768
Language: mt
Date: 2020-12-31 00:00:00
Title: Kawża T-768/20: Rikors ippreżentat fil-31 ta’ Diċembru 2020 – Standard International Management vs EUIPO – Asia Standard Management Services (The Standard)

22.2.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 62/41
            
         
      Rikors ippreżentat fil-31 ta’ Diċembru 2020 – Standard International Management vs EUIPO – Asia Standard Management Services (The Standard)
      (Kawża T-768/20)
      (2021/C 62/52)
      Lingwa tar-rikors: l-Ingliż
      
         Partijiet
      
      
         Rikorrent: Standard International Management LLC (New York, New York, l-Istati Uniti) (rappreżentant: M. Edenborough QC, S. Wickenden, Barrister u M. Maier, avukat)
      
         Konvenut: L-Uffiċċju tal-Proprjetà Intellettwali tal-Unjoni Ewropea (EUIPO)
      
         Parti oħra quddiem il-Bord tal-Appell: Asia Standard Management Services Ltd (Ħong Kong, iċ-Ċina)
      
         Informazzjoni dwar il-proċedimenti quddiem l-EUIPO
      
      
         Proprjetarju tat-trade mark kontenzjuża: ir-rikorrenti
      
         Trade mark kontenzjuża kkonċernata: it-trade mark figurattiva tal-Unjoni Ewropea The Standard – Trade mark tal-Unjoni Nru 8 405 243
      
         Proċedimenti quddiem l-EUIPO: proċedimenti għal dikjarazzjoni ta’ invalidità
      
         Deċiżjoni kkontestata: id-deċiżjoni tal-Ħames Bord tal-Appell tal-EUIPO tas-27 ta’ Novembru 2020 fil-Każ R 828/2020-5
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni kkontestata;
               
            
                  —
               
               
                  tikkundanna lill-EUIPO tħallas lir-rikorrenti l-ispejjeż ta’ din il-proċedura;
               
            
                  —
               
               
                  sussidjarjament, jekk il-parti l-oħra fil-proċedimenti quddiem il-Bord tal-Appell tintervjeni,
               
            
                  —
               
               
                  tikkundanna lil EUIPO u lill-parti l-oħra li jkunu responsabbli in solidum għal dawk l-ispejjeż.
               
            
         Motivi invokati
      
      Id-deċiżjoni kkontestata hija vvizzjata minħabba erba’ motivi prinċipali, partikolarment minħabba li l-Bord tal-Appell:
      
                  —
               
               
                  wettaq żball ta’ liġi peress li naqas milli jikkonstata li reklamar u offerti għall-bejgħ tal-lukanda u servizzi anċillari, partikolarment dawk fil-klassijiet 38, 39, 41, 42, 43 u 44, diretti lejn il-konsumaturi tal-Unjoni kienu jikkostitwixxu użu ġenwin tat-trade mark tal-Unjoni f’ċirkustanzi fejn dawk is-servizzi ngħataw fl-Istati Uniti;
               
            
                  —
               
               
                  wettaq żball ta’ liġi meta naqas milli jikkonstata li reklamar u promozzjoni tas-servizzi rilevanti kien suffiċjenti sabiex jiġi pprovat użu ġenwin għal dawk is-servizzi;
               
            
                  —
               
               
                  wettaq żball ta’ liġi meta naqas milli jikkonstata li reklamar tal-ftuħ tal-lukanda ta’ Londra kien rilevanti; u
               
            
                  —
               
               
                  wettaq żball ta’ liġi billi naqas milli jipprovdi kwalunkwe, jew kwalunkwe raġunament suffiċjenti għaliex wasal għal din il-konklużjoni.